CELEX: C2006/178/61
Language: lv
Date: 2006-07-29 00:00:00
Title: Lieta T-141/06: Prasība, kas celta  2006. gada 18. maijā  —  Glaverbel  pret ITSB (preču virsmas tekstūra)

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/33
            
         Prasība, kas celta 2006. gada 18. maijā — Glaverbel pret ITSB (preču virsmas tekstūra)
   (Lieta T-141/06)
   (2006/C 178/61)
   Tiesvedības valoda — angļu
   Lietas dalībnieki
   
      Prasītāja: Glaverbel SA, Brisele (Beļģija) (pārstāvji — S. Möbus, T. Koerl, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   Prasītāja prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2006. gada 1. marta lēmumu (lieta R 0986/2004-1) tiktāl, ciktāl tas attiecas uz apstrīdētajām precēm; un
            
         
               —
            
            
               konstatēt attiecībā uz apstrīdētajām precēm, ka iesniegtie izmantošanas pierādījumi bija pietiekami, lai demonstrētu iegūto atšķirtspēju saskaņā ar Regulas par Kopienas preču zīmi 7. panta 3. punktu, un ka Kopienas preču zīme (reģistrācijas pieteikums Nr. 003 183 068) ir ieguvusi atšķirtspēju saskaņā ar Regulas par Kopienas preču zīmi 7. panta 3. punktu;
            
         
               —
            
            
               nosūtīt Kopienas preču zīmes reģistrācijas pieteikumu Nr. 003 183 068 Iekšējā tirgus saskaņošanas birojam (preču zīmes, paraugi un modeļi) apstiprināšanai un publicēšanai;
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Attiecīgā Kopienas preču zīme: Grafiska preču zīme, kas sastāv no preču virsmas tekstūras attiecībā uz 19. un 21. klasē ietilpstošajām precēm (neapstrādāts vai daļēji apstrādāts stikls, stikls ar rakstu, stikla loksnes, utt.) (Kopienas preču zīmes reģistrācijas pieteikums Nr. 3 183 068)
   
      Pārbaudītāja lēmums: Noraidīt Kopienas preču zīmes reģistrācijas pieteikumu attiecībā uz visām precēm
   
      Apelāciju padomes lēmums: Noraidīt apelāciju
   
      Izvirzītie pamati: Prasītāja apstrīd Apelāciju padomes lēmumu tikai attiecībā uz noteiktām 21. klasē ietilpstošajām precēm. Šajā sakarā prasītāja izvirza Regulas Nr. 40/94 7. panta 3. punkta pārkāpumu.